Neuvoston asetus (ETY) N:o 1170/77 annettu 17 päivänä toukokuuta 1977 humala-alan yhteisestä markkinajärjestelystä annetun asetuksen (ETY) N:o 1696/71 muuttamisesta



Virallinen lehti nro L 137 , 03/06/1977 s. 0007 - 0011

Suomenk. erityispainos Alue 3 Nide 8 s. 0222

Kreikank. erityispainos: Luku 03 Nide 18 s. 0101

Ruotsink. erityispainos Alue 3 Nide 8 s. 0222

Espanjank. erityispainos: Luku 03 Nide 12 s. 0158

Portugalink. erityispainos: Luku 03 Nide 12 s. 0158



NEUVOSTON ASETUS (ETY) N:o 1170/77 annettu 17 päivänä toukokuuta 1977 humala-alan yhteisestä markkinajärjestelystä annetun asetuksen (ETY) N:o 1696/71 muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 42, 43, 113 ja 235 artiklan ottaa huomioon komission ehdotuksen, ottaa huomioon Euroopan parlamentin lausunnon(1), ottaa huomioon talous- ja sosiaalikomitean lausunnon(2), sekä katsoo, että humala-alan yhteisestä markkinajärjestelystä annetun neuvoston asetuksen (ETY) N:o 1696/71(3), sellaisena kuin se on muutettuna liittymisasiakirjalla(4), soveltamisesta lähtien humalan markkinatilanne sekä maailmanmarkkinoilla että yhteisössä on muuttunut täysin, ja on muodostunut kysynnän ja tarjonnan välinen epätasapaino, joka on johtanut hintojen romahtamiseen; tämän epätasapainon syynä on yhtäältä erityisesti eräiden lajikkeiden viljelyalan voimakas kasvu ja toisaalta humalan vähäisempi käyttö oluen valmistuksessa; tämän seurauksena on syntynyt suuria humalajauheen ja -uutteen varastoja, ja tiettyjä yhteisön säännöillä käyttöön otettuja toimenpiteitä olisi muutettava markkinoiden tasapainottamisen varmistamiseksi, olisi laadittava säännöt hyvän laadun saavuttamiseksi vahvistamalla vähimmäislaatuvaatimukset ja soveltamalla varmentamisjärjestelmää, joka koskee vähintään tuotantopaikkaa, satovuotta ja lajiketta; olisi kiellettävä sellaisten tuotteiden kaupan pitäminen, joita ei ole varmennettu ja sellaisten tuotteiden tuonti, jotka eivät vastaa vähimmäislaatuvaatimuksia, tuottajien keskitulot olisi laskettava ainoastaan täydessä tuotannossa olevien viljelyalojen perusteella, jotta vältettäisiin tuen suuruuden vahvistamisessa olennaisena osana olevien tulojen alentaminen keinotekoisesti, tuen taloudellisen tuotannonohjausvaikutuksen lisäämiseksi tukea ei pitäisi myöntää lajikekohtaisesti vaan sellaista lajikeryhmää kohden, jolla on samat ominaisuudet ja sama lopullinen käyttötarkoitus, humalantuottajien on pystyttävä kantamaan vastuunsa etsittäessä kysynnän ja tarjonnan välistä tasapainoa, mikä on keino vakauttaa hintoja ja tuloja; tämä tavoite saavutetaan helpommin ja tuottajat voivat toimia paremmin tuotannon ohjaamiseksi ja tarjonnan hallitsemiseksi liittymällä tuottajaryhmittymiksi; hyväksytyille tuottajaryhmittymille olisi annettava keinot näiden päämäärien saavuttamiseksi, ja tästä syystä yhtäältä ryhmittymien hyväksymisen edellytyksiin olisi kuuluttava velvollisuus pitää kaupan jäsentensä koko tuotanto ja toisaalta ryhmittymien olisi jaettava tuotantotuki jäsentensä kesken viljelyalaa kohden ja markkinatilanteen mukaan; ottaen huomioon markkinoiden nykytilanteen on tarpeen kieltää istutettujen viljelyalojen laajentaminen määrättynä ajanjaksona rakenteellisen ylijäämän syntymisen ehkäisemiseksi; toisaalta olisi edelleen mukautettava yhteisön tuotanto laadullisesti markkinoiden kehitykseen jatkamalla samaksi ajanjaksoksi tuen myöntämistä tuottajaryhmittymille uusiin lajikkeisiin siirtymistä ja viljelmien uudistamista varten; tämän tuen myöntämisen edellytyksenä pitäisi kuitenkin olla istutetun viljelyalan vähentäminen merkittävästi, asetuksen (ETY) N:o 1696/71 soveltamisesta saatu kokemus on tuonut esille tarpeen säätää muista keinoista kuin mahdollisuudesta säädellä tuotantotuen suuruutta, jotta voitaisiin suorittaa ennaltaehkäiseviä toimia, kun rakenteellisen ylijäämän tai markkinoiden häiriytymisen vaara ilmenee, ja siirtymätoimenpiteet voivat osoittautua tarpeellisiksi tällä asetuksella tehtyjen muutosten soveltamisessa; hallinnollisista syistä olisi säädettävä, että tuotantotukea koskevia toimenpiteitä sovelletaan vasta vuoden 1977 sadonkorjuusta lähtien, kun taas muita muutoksia, kuten uusiin lajikkeisiin siirtymisen tukemista koskevia toimenpiteitä, on markkinoiden nykyisen suuntauksen vuoksi voitava soveltaa välittömästi, ON ANTANUT TÄMÄN ASETUKSEN: 1 artikla Muutetaan asetus (ETY) N:o 1696/71 seuraavien artiklojen mukaisesti: 2 artikla Lisätään 1 artiklaan kohta seuraavasti: "4. Jäljempänä olevan 12 artiklan 5 kohdassa tarkoitetaan: a) `ensimmäisen käsittelyvaiheen humalalla` humalaa, jolle on tehty ainoastaan ensimmäinen kuivaus ja joka on pakattu ja valmis myyntiin, b) `täydessä tuotannossa olevilla viljelyaloilla` humalalla istutettuja viljelyaloja näiden kolmannesta tuotantovuodesta lähtien." 3 artikla Korvataan 2 artikla seuraavasti: "2 artikla 1. Yhteisössä korjattuja ja yhteisössä korjatusta humalasta valmistettuja ja kolmansista maista tuotuja 1 artiklassa tarkoitettuja tuotteita koskee varmentamismenettely. 2. Todistus voidaan antaa ainoastaan tuotteista, joiden laatu vastaa määrätylle kaupan pitämisen vaiheelle asetettuja laatuvaatimuksia. 3. Todistuksessa on mainittava vähintään: a) humalan tuotantopaikka tai -paikat, b) satovuosi tai -vuodet, c) lajike tai lajikkeet. 4. Neuvosto antaa komission ehdotuksesta jokaiselle tuotteelle tämän artiklan soveltamista koskevat yleiset säännöt ja niiden soveltamisen alkamispäivän. 5. Yksityiskohtaiset säännöt tämän artiklan soveltamisesta annetaan 20 artiklassa säädettyä menettelyä noudattaen." 4 artikla 1. Poistetaan 3 artiklasta ilmaisu "lähtöisyyden merkintää koskeva". 2. Kumotaan 4 artikla. 3. Korvataan 5 artiklan 2 kohta seuraavasti: "2. Edellä 1 artiklassa tarkoitetuilla tuotteilla, joiden mukana seuraa alkuperämaan viranomaisten antama ja 2 artiklassa säädettyä todistusta vastaavaksi todettu todistus, katsotaan olevan 1 kohdassa tarkoitetut ominaisuudet. Todistusten vastaavuus vahvistetaan 20 artiklassa säädetyn menettelyn mukaisesti viimeistään 31 päivänä joulukuuta 1978." 5 artikla Korvataan 7 artikla seuraavasti: "7 artikla 1. Tässä asetuksessa `tuottajaryhmittymällä` tarkoitetaan tuottajien aloitteesta perustettua ryhmittymää, joka koostuu yksinomaan tai kansallisen lainsäädännön salliessa lähes yksinomaan humalantuottajista ja jonka tavoitteena on erityisesti: a) tarjonnan keskittäminen ja markkinoiden vakauttamiseen osallistuminen pitämällä kaupan jäsentensä koko tuotantoa, b) tuotannon yleinen mukauttaminen markkinoiden vaatimuksiin ja sen parantaminen erityisesti siirtymällä uusiin lajikkeisiin ja uudistamalla viljelmiä, c) viljelyn ja korjuun järkeistäminen ja koneistamisen edistäminen tuottavuuden parantamiseksi, d) yhteisten tuotantoa koskevien sääntöjen hyväksyminen, e) 12 artiklassa säädetyn tukijärjestelmän hoitaminen - jakamalla kullekin ryhmittymän tuottajajäsenelle tälle viljelyalojen perusteella kuuluva osuus tuesta, - toteuttamalla toimenpiteitä a alakohdassa tarkoitettujen tavoitteiden saavuttamiseksi, ja jonka jäsenvaltio on hyväksynyt 3 kohdan mukaisesti. 2. Tässä asetuksessa `liitolla` tarkoitetaan hyväksyttyjen tuottajaryhmittymien liittoa, jolla on samat päämäärät kuin näillä ryhmittymillä ja jonka jäsenvaltio on hyväksynyt 3 kohdan mukaisesti. 3. Jäsenvaltioiden on hyväksyttävä hyväksymistä pyytävät tuottajaryhmittymät ja näiden liitot, jotka täyttävät seuraavat yleiset edellytykset: a) niiden on sovellettava yhteisiä tuotantoa ja markkinoille saattamista koskevia sääntöjä (kaupan pitämisen ensimmäinen vaihe), b) niiden sääntöjen mukaan ryhmittymien tuottajajäsenillä ja liittoon kuuluvilla tuottajaryhmittymillä on oltava velvollisuus: - noudattaa yhteisiä tuotantoa koskevia sääntöjä, - saattaa markkinoille niiden koko tuotanto ryhmittymän tai liiton välityksellä. Tämä velvollisuus ei kuitenkaan koske tuotteita, joista tuottajat ovat tehneet myyntisopimuksia ennen jäseneksi liittymistään, jos ryhmittymille on ilmoitettu sopimuksista ja ne ovat hyväksyneet nämä. Tätä hyväksymistä ei kuitenkaan vaadita ennen 31 päivää joulukuuta 1980. Ryhmittymällä ja liitolla on oikeus antaa jäsenilleen lupa saattaa itse markkinoille osa tuotannostaan ryhmittymän tai liiton antamien ja valvomien sääntöjen mukaisesti, c) niiden on esitettävä todisteet riittävästä taloudellisesta toiminnasta, d) niiden on pidättäydyttävä koko toimialallaan kaikesta yhteisön tuottajien tai ryhmittymien syrjinnästä erityisesti näiden kansallisuuden tai sijoittautumisen perusteella, e) niiden on varmistettava ilman syrjintää jokaisen sellaisen tuottajan oikeus liittyä ryhmittymään, joka sitoutuu noudattamaan sen perussääntöjä, f) niiden perussäännöissä on oltava määräyksiä sen varmistamiseksi, että ryhmittymästä tai liitosta eroa pyytävät jäsenet voivat erota oltuaan jäseninä vähintään kolme vuotta ja ilmoitettuaan ryhmittymälle tai liitolle eroaikeestaan vähintään vuotta ennen eroa. Näitä säännöksiä sovelletaan rajoittamatta sellaisten kansallisten lakien tai asetusten säännösten soveltamista, joiden päämääränä on joko suojata määrätyissä tapauksissa ryhmittymää, liittoa tai niiden velkojia jäsenen eroamisesta aiheutuvilta rahoitusvaikutuksilta tai estää jäsenen eroaminen varainhoitovuoden aikana, g) niiden on oltava oikeushenkilöitä tai niillä on oltava riittävä oikeuskelpoisuus, jotta niillä voi olla oikeuksia ja velvollisuuksia kansallisen lainsäädännön mukaisesti, h) niiden sääntöihin on sisällyttävä velvollisuus pitää erillistä kirjanpitoa toiminnoista, joita hyväksyminen koskee, i) ne eivät saa olla hallitsevassa asemassa yhteisössä. 4. Jäsenvaltio on toimivaltainen hyväksymään ne ryhmittymät ja liitot, joiden sääntömääräinen kotipaikka sijaitsee kyseisen jäsenvaltion alueella. 5. Yksityiskohtaiset säännöt tämän artiklan soveltamisesta ja erityisesti 1 kohdan e alakohdassa tarkoitetun tukijärjestelmän hallinnosta sekä kaupan pitämisen määrittelystä 3 kohdan a alakohdan tarkoittamassa merkityksessä ja 3 kohdan f alakohdassa annettuja sääntöjä koskevat yksityiskohtaiset säännöt annetaan 20 artiklassa säädetyn menettelyn mukaisesti." 6 artikla Korvataan 8 artikla seuraavasti: "8 artikla 1. Jäsenvaltiot voivat myöntää hyväksytyille tuottajaryhmittymille tukea kolmen vuoden ajan 7 artiklan 3 kohdassa tarkoitetusta hyväksymispäivästä ryhmittymien perustamisen kannustamiseen ja niiden toiminnan helpottamiseen. Tämän tuen määrä ei saa ylittää ensimmäisenä, toisena ja kolmantena vuonna vastaavasti kolmea, kahta ja yhtä prosenttia ryhmittymien niiden kaupan pidettyjen tuotteiden arvosta, joita hyväksyminen koskee. Nämä tuet eivät kuitenkaan saa ylittää ensimmäisenä vuonna 60 prosenttia, toisena vuonna 40 prosenttia ja kolmantena vuonna 20 prosenttia tuottajaryhmittymän hallintokuluista. Kaupan pidettyjen tuotteiden arvo vahvistetaan jokaiselle vuodelle kiinteäksi seuraavien perusteella: - jäsentuottajien kolmena jäseneksi liittymistä edeltävänä kalenterivuonna kaupan pitämä keskimääräinen tuotannon määrä, - näiden tuottajien tuotteistaan saamat keskimääräiset tuottajahinnat samana ajanjaksona. 2. Neuvosto antaa komission ehdotuksesta määräenemmistöllä yleiset säännöt tämän artiklan soveltamisesta. Yksityiskohtaiset säännöt tämän artiklan soveltamisesta annetaan 20 artiklassa säädettyä menettelyä noudattaen." 7 artikla Korvataan 9 artikla seuraavasti: "9 artikla 1. Humalaistutusten laajentaminen on kiellettyä 1 päivästä heinäkuuta 1977 31 päivään joulukuuta 1979. Tätä kohtaa sovellettaessa jäsenvaltiot voivat pitää hyväksyttyä tuottajaryhmittymää yhtenä ainoana tuottajana. 2. Jäsenvaltioiden on annettava kaikki tarpeelliset säännökset 1 kohdassa tarkoitetun kiellon soveltamisen valvomiseksi. 3. Jäsenvaltiot voivat myöntää hyväksytyille ryhmittymille ennen 1 päivää heinäkuuta 1979 toteutettuun 7 artiklan 1 kohdan b alakohdassa tarkoitettuun uusiin lajikkeisiin siirtymiseen ja viljelmien uudistamiseen tukea, joka on määrältään enintään 1800 laskentayksikköä hehtaaria kohden, jos ala pienenee kyseisellä alueella enintään 40 prosenttia. 4. Neuvosto voi komission ehdotuksesta ja yksinkertaisella ääntenenemmistöllä päättää tässä artiklassa tarkoitettujen toimenpiteiden jatkamisesta." 8 artikla Korvataan 12 artikla seuraavasti: "12 artikla 1. Otetaan käyttöön yhteisössä tuotetun humalan tukijärjestelmä. 2. Tukea voidaan myöntää tuottajille kohtuullisten tulojen saamiseksi. 3. Yhteisön alueilla, joilla hyväksytyt tuottajaryhmittymät varmistavat jäsenilleen kohtuulliset tulot ja harjoittavat tarjonnan järkevää hallintaa, tukea myönnetään ainoastaan tuottajaryhmittymille. Muilla alueilla tukea myönnetään yksittäisille tuottajille. 4. Neuvosto antaa komission ehdotuksesta määräenemmistöllä hyvissä ajoin jäsenvaltioiden sille toimittamien tiedonantojen perusteella luettelon 3 kohdan ensimmäisessä alakohdassa tarkoitetuista alueista. 5. a) Tämän tuen lajikekohtainen suuruus hehtaaria kohden vahvistetaan ottaen huomioon erityisesti: - kunkin lajikeryhmän osalta tuottajaryhmittymien täydessä tuotannossa olevilta viljelyaloilta ensimmäisen käsittelyvaiheen humalasta saamat ja tästä vaiheesta lasketut keskitulot verrattuna edellisistä sadoista saatuihin keskituloihin, - yhteisön markkinatilanne ja markkinoiden ennakoitava kehityssuunta, - yhteisön ulkopuolisten markkinoiden kehitys ja kansainvälisessä kaupassa vallitsevat hinnat, - kustannuskehitys. b) Humalan lajikeryhmät ovat seuraavat: - ryhmä 1: aromaattinen humala, - ryhmä 2: karvas humala, - ryhmä 3: muut. 6. Jos 11 artiklassa tarkoitettu selvitys tuo esiin rakenteellisen ylijäämän tai häiriön vaaran humalan toimitusrakenteessa yhteisön markkinoilla: a) tuen myöntäminen voidaan rajoittaa osaan kyseiselle vuodelle kirjatusta viljellystä alasta, b) ensimmäisen ja/tai toisen tuotantovuoden viljelyalat voidaan jättää tuen ulkopuolelle. Kun on tutkittu humalan viljelyalan kehitystä suhteessa kaupan pitämisen kehitykseen erityisesti sopimusten, hintatason ja varastotilanteen perusteella, päätetään että a ja b kohdassa tarkoitettuja toimenpiteitä sovelletaan kaikkiin lajikeryhmiin tai ainoastaan yhteen tai useampaan lajikeryhmään. 7. Edellisenä kalenterivuonna korjattua satoa vastaavaa viljelyalaa kohden myönnettävän tuen suuruus vahvistetaan kahden kuukauden kuluessa 11 artiklassa tarkoitetun selvityksen antamisesta ja ennen 30 päivää kesäkuuta perustamissopimuksen 43 artiklan 2 kohdassa määrättyä menettelyä noudattaen. 8. Yksityiskohtaiset säännöt tämän artiklan soveltamisesta annetaan 20 artiklassa säädettyä menettelyä noudattaen." 9 artikla Korvataan 13 artiklan 1 kohta seuraavasti: "1. Jollei 12 artiklan 6 kohdasta muuta johdu, tukea myönnetään sellaista kirjattua viljelyalaa kohden, jolta on korjattu sato. Jäsenvaltioiden on nimettävä toimielimet, joilla on valtuudet kirjata kunkin tuottajan humalanviljelyyn käyttämät viljelyalat ja jotka vastaavat kyseisen tiedoston valvonnasta ja päivityksistä." 10 artikla Lisätään artikla seuraavasti: "16 a artikla Kun on vaarana syntyä rakenteellinen ylijäämä tai häiriö humalan toimitusrakenteessa markkinoilla, neuvosto voi komission ehdotuksesta määräenemmistöllä toteuttaa aiheellisia toimenpiteitä markkinoiden epätasapainon ehkäisemiseksi. Nämä toimenpiteet voidaan toteuttaa erityisesti vaikuttamalla: - tuotantokykyyn, - tarjonnan määrään, - kaupan pitämisen edellytyksiin." 11 artikla Korvataan 17 artiklan 5 kohta seuraavasti: "5. EMOTR:n korvattavat yhteisestä toiminnasta aiheutuvat kokonaiskustannukset arvioidaan ennakolta 2 miljoonaksi laskentayksiköksi." 12 artikla Korvataan 23 artikla seuraavasti: "23 artikla Jos on tarpeen helpottaa siirtymätoimenpiteillä siirtymistä järjestelmään, sellaisena kuin se on muutettuna asetuksella (ETY) N:o 1170/77, erityisesti jos muutetun järjestelmän täytäntöönpanossa säädettynä päivänä ilmenee merkittäviä vaikeuksia, nämä toimenpiteet toteutetaan 20 artiklassa säädettyä menettelyä noudattaen. Niitä sovelletaan enintään 31 päivään joulukuuta 1980. Yhdistyneellä kuningaskunnalla on oikeus maksaa tähän päivään asti tuottajille tuotantotukea nimeämänsä toimielimen välityksellä." 13 artikla Tämä asetus tulee voimaan 1 päivänä heinäkuuta 1977. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 17 päivänä toukokuuta 1977. Neuvoston puolesta Puheenjohtaja J. SILKIN (1) EYVL N:o C 6, 10.1.1977, s. 142 (2) EYVL N:o C 56, 7.3.1977, s. 23 (3) EYVL N:o L 175, 4.8.1971, s. 1 (4) EYVL N:o L 73, 27.3.1972, s. 14